**Ministru kabineta noteikumu projekta „Grozījums Ministru kabineta 2008. gada 9. decembra noteikumos Nr. 1013 „Kārtība, kādā dzīvokļa īpašnieks daudzdzīvokļu dzīvojamā mājā norēķinās par pakalpojumiem, kas saistīti ar dzīvokļa īpašuma lietošanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir novērst Covid-19 izplatības ierobežošanai noteikto pasākumu negatīvās sekas. Paredzēts pagarināt skaitītāju atkārtotās verificēšanas veikšanas termiņu un atlikt arī citu pienākumu izpildi, kas saistīti ar piekļuves nodrošināšanu atsevišķajā īpašumā esošajām mērierīcēm ārkārtējās situācijas laikā.Grozījums stāsies spēkā nākamajā dienā pēc tā izsludināšanas un attiecināms apmaksājamo daļu par pakalpojumiem noteikšanai jau par 2020.gada marta mēnesi, jo ārkārtējā situācija izsludināta valstī no 2020.gada 12.marta. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Ekonomikas ministrijas iniciatīvas, lai sakarā ar izsludināto ārkārtējo situāciju (Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu”) pagarinātu termiņu to pienākumu un tiesību izpildei, kas izriet no Ministru kabineta 2008. gada 9. decembra noteikumiem Nr. 1013 „Kārtība, kādā dzīvokļa īpašnieks daudzdzīvokļu dzīvojamā mājā norēķinās par pakalpojumiem, kas saistīti ar dzīvokļa īpašuma lietošanu” (turpmāk – noteikumi Nr.1013) attiecībā uz ūdens patēriņa skaitītāju uzstādīšanu, nomaiņu, to atkārtoto verificēšanu un pārbaudēm atsevišķajos īpašumos (dzīvokļos, neapdzīvojamās telpās vai mākslinieka darbnīcās). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar noteikumu Nr.1013 14.2.apakšpunktu ūdens patēriņu uzskaita, izmantojot skaitītājus, kas ir verificēti atbilstoši normatīvajiem aktiem par valsts metroloģiskajai kontrolei pakļauto mērīšanas līdzekļu sarakstu un to verificēšanas periodiskumu un mērīšanas līdzekļu atkārtoto verificēšanu, verificēšanas sertifikātiem un verificēšanas atzīmēm, ņemot vērā saskaņā ar šo noteikumu 14.4punktu pieņemto dzīvokļu īpašnieku kopības vai pārvaldnieka lēmumu par atkārtotās verificēšanas periodu (ja tāds ir pieņemts). Tādējādi ūdens patēriņa skaitītājiem ir jāatbilst normatīvo aktu par mērījumu vienotību noteiktajām prasībām. Saskaņā ar Ministru kabineta 2007.gada 9.janvāra noteikumu Nr.40 „Noteikumi par valsts metroloģiskajai kontrolei pakļauto mērīšanas līdzekļu sarakstu” pielikuma 4.4.apakšpunktu mehāniskie ūdens patēriņa skaitītāji jāverificē reizi 4 gados un saskaņā ar 4.4.1apakšpunktu elektromagnētiskie un ultraskaņas ūdens patēriņa skaitītāji jāverificē reizi 6 gados.Šobrīd uz izsludinātās ārkārtējās situācijas laiku, kuras mērķis ir ierobežot Covid-19 izplatību, ūdens patēriņa skaitītāju atsevišķajos īpašumos atkārtotās verificēšanas nodrošināšana ir apgrūtināta vai neiespējama, jo saskaņā ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” personām un kontaktpersonām, kuras atgriezušās no Covid-19 skartās valsts vai teritorijas, jāveic īpaši piesardzības pasākumi, tajā skaitā noteikts pienākums veikt pašizolēšanos dzīvesvietā (mājas karantīna) un izvairīties no tieša kontakta ar citiem cilvēkiem, tajā skaitā pakalpojuma sniedzēja darbiniekiem. Vienlaikus eksperti norāda uz īpašas piesardzības ievērošanu riska grupām, piemēram, gados veciem cilvēkiem, hroniskiem slimniekiem un cilvēkiem ar novājinātu imunitāti[[1]](#footnote-1).Saskaņā ar likuma “Par ārkārtējo situāciju un izņēmuma stāvokli” 19.panta pirmo daļu ārkārtējās situācijas un izņēmuma stāvokļa laikā visām fiziskajām un juridiskajām personām jāpakļaujas valsts pārvaldes un pašvaldību institūciju, kā arī to amatpersonu likumīgajām prasībām.Informācija par personām, kuras ir inficējušās ar Covid-19 nav izpaužama trešajām personām, lai nepārkāptu personas tiesības uz privātumu un datu aizsardzību. Proti, šāda informācija ir jādod tikai atbildīgajām iestādēm atbilstoši to kompetencei[[2]](#footnote-2). Papildus eksperti norāda, ka var būt gadījumi, kad persona neizjūt nekādus saslimšanas simptomus, līdz ar to nezinās par inficēšanos ar Covid-19 un iespējamo apdraudējumu citiem cilvēkiem, ar kuriem būs tiešs kontakts. Tādējādi nevar precīzi identificēt šo personu loku. Līdz ar to negatīvo seku novēršana nav attiecināma tikai uz tām personām (dzīvokļu īpašniekiem), kuras minētas Ministru kabineta 2020.gada 12.marta rīkojumā Nr.103 “Par ārkārtējās situācijas izsludināšanu”.Negatīvo seku ietekme ārkārtējās situācijas laikā attiecināma uz plašāku personu loku, ņemot vērā arī pakalpojumu sniegšanas grūtības, kurus nevar nodrošināt attālināti. Daļa pakalpojuma sniedzēji ārkārtējās situācijas laikā samazina vai pilnībā pārtrauc pakalpojumu sniegšanu sakarā ar noteiktajiem pasākumiem valstī Covid-19 izplatības ierobežošanai. Secināms, ka negatīvās sekas, kas var iestāties, neizpildot noteikumos Nr.1013 paredzētos pienākumus, kas saistīti ar piekļuves nodrošināšanu atsevišķā īpašumā esošajām mērierīcēm, attiecas uz visiem tiem dzīvokļu īpašniekiem, kuriem šāda pienākuma izpilde būtu jānodrošina ārkārtējās situācijas periodā.Ņemot vērā izsludināto ārkārtējo situāciju, nav vēlama arī noteikumos Nr.1013 noteikto pārbaužu veikšana atsevišķajos īpašumos, kas izriet no šo noteikumu 10. un 30.punkta, kā arī skaitītāja pirmstermiņa verificēšanas veikšana (23.punkts).Secināms, ka dzīvokļu īpašniekiem sakarā ar ārkārtējās situācijas izsludināšanu valstī ir radīti nepārvarami varas apstākļi, kas dara neiespējamu minēto pienākumu, kas saistīti ar piekļuves nodrošināšanu atsevišķā īpašumā esošajām mērierīcēm, izpildi. Attiecīgi sekas būtu, ka par vairākiem mēnešiem netiktu ņemti vērā ūdens patēriņa skaitītāju rādījumi un tiktu piemērota ūdens patēriņa starpības sadales kārtība, kas noteikta noteikumu Nr.1013 19.1-19.3punktā, jo būs iestājies attiecīgi kāds no 19.1punktā norādītajiem gadījumiem.Lai netiktu radītas negatīvas sekas dēļ noteikumos Nr.1013 noteikto pienākumu neizpildes un veicinātu Covid-19 izplatības ierobežošanai noteikto pasākumu ievērošanu, nosakāms periods, kad netiek viektas skaitītāju pārbaudes atsevišķajos īpašumos un tiek ņemti vērā ārkārtējās situācijas laikā un pēc tās beigām neverificēto ūdens patēriņa skaitītāju rādījumi. Vienlaikus šajā laika periodā nebūtu pamata piemērot noteikumu Nr.1013 19.1punktu, ciktāl tas attiecas uz iepriekš minēto, proti, izņemot 19.11.apakšpunktu, kas nosaka gadījumu, kad nav iesniegta informācija par ūdens patēriņa skaitītāja rādījumu.Ņemot vērā iepriekš norādīto, noteikumus Nr.1013 paredzēts papildināt ar 35., 36. un 37.punktu. Pirmkārt, noteikts, ka šajos noteikumos noteiktās tiesības pārbaudīt atsevišķajā īpašumā uzstādīto ūdens patēriņa skaitītāju rādījumus, darbību un plombu tehnisko stāvokli, pieprasīt pirmstermiņa verificēšanas veikšanu, kā arī no šiem noteikumiem izrietošos pienākumus veikt ūdens patēriņa skaitītāju uzstādīšanu, nomaiņu un to atkārtoto verificēšanu atsevišķajos īpašumos, pārvaldniekam noskaidrot ūdens patēriņa starpības rašanās iemeslus, ja pārbaudes paredzēts veikt atsevišķajos īpašumos, nepiemēro ārkārtējā situācijā, kuru Ministru kabinets izsludinājis saistībā ar epidēmiju vai pandēmiju.Otrkārt, ja ūdens patēriņa skaitītāja atsevišķajā īpašumā verificēšanas termiņš beidzas ārkārtējās situācijas, kuru Ministru kabinets izsludinājis saistībā ar epidēmiju vai pandēmiju, laikā vai pēc tās trīs mēnešu laikā, šo ūdens patēriņa skaitītāju atkārtotās verificēšanas veikšanas termiņš tiek attiecīgi pagarināts, lai verificēšanas nodrošināšanai būtu trīs mēneši. Līdz tam apmaksājamās daļas par saņemto pakalpojumu aprēķināšanai tiek ņemti vērā arī šo ūdens patēriņa skaitītāju rādījumi. Attiecīgi noteikumu Nr.1013 19.1punkts nav piemērojams uz norādītajiem gadījumiem līdz ārkārtējās situācijas beigām un vairākus mēnešus pēc tās attiecībā uz ūdens patēriņa skaitītāju atsevišķajos īpašumos atkārtoto verificēšanu.Treškārt, noteikts, ja ar dzīvokļu īpašnieku kopības vai pārvaldnieka lēmumu ir noteikta kārtība, kādā nodrošina ūdens patēriņa skaitītāju uzstādīšanu, nomaiņu un atkārtoto verificēšanu atsevišķajā īpašumā, to piemēro ciktāl tā nav pretrunā ar šo noteikumu 35.un 36.punktu.Tādējādi mērķis ir noteikt, ka attiecībā uz ārkārtējās situācijas, kas saistīta ar epidēmiju vai pandēmiju, laiku nav plānojamas nekādas darbības atsevišķajā īpašumā, kas izriet no noteikumiem Nr.1013 vai dzīvokļu īpašnieku kopības vai pārvaldnieka lēmuma. Tās ir atliekamas līdz ārkārtējās situācijas beigām, vienlaikus ir jāievēro, ka ūdens patēriņa skaitītāju verificēšanas nodrošināšanai dodams papildu laiks. Tā nodrošinot vienlīdzību ar citiem dzīvokļu īpašniekiem, kuriem ārējie apstākļi nav lieguši plānot ūdens patēriņa skaitītāju verificēšanu trīs mēnešus.Jāatzīmē, ka ūdens patēriņa skaitītāja verificēšanas pienākums netiek atcelts, bet atlikta tā veikšana, kas nozīmē, ka tiek noteikts izņēmums, kad ūdens patēriņa skaitītāja rādījumi tiek ņemti vērā arī pēc tā atkārtotās verificēšanas termiņa beigām. Šāds izņēmuma gadījums pieļaujams, jo ūdens patēriņa skaitītāji atsevišķajos īpašumos netiek izmantoti ūdens resursu uzskaitei, proti, tie nav komercuzskaites mēraparāti, bet instrumenti apmaksājamās daļas noteikšanai par dzīvojamā mājā kopīgi saņemto ūdeni. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu Nr.1013 regulējums attiecas uz dzīvokļu īpašniekiem un dzīvojamo māju pārvaldniekiem tādās dzīvojamās mājās, kurās dzīvokļu īpašnieki ar nodošanas-pieņemšanas aktu nav pārņēmuši dzīvojamās mājas pārvaldīšanas tiesības, pakalpojums tiek sniegts ar pārvaldnieka starpniecību un dzīvokļu īpašnieku kopība saskaņā ar likuma „Par valsts un pašvaldību dzīvojamo māju privatizāciju” 50.panta trešās daļas 2.punktu nav noteikusi kārtību, kā tiek noteikta katra dzīvokļa īpašnieka apmaksājamā daļa par saņemto pakalpojumu, kā arī viņiem piederošās kopīpašumā esošās mājas daļas uzturēšanai nepieciešamo pakalpojumu sniegšanas kārtību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ievērojot ārkārtējās situācijas izsludināšanas mērķi, tas ir novērst Covid-19 izplatību, un tādējādi nepieciešamo izmaiņu steidzamību, sabiedrības līdzdalības un komunikācijas aktivitātes netiek plānotas.  |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo pārvaldes funkciju ietvaros. Noteikumu projekts neparedz veidot jaunas valsts institūcijas, to likvidāciju vai reorganizāciju, kā arī jaunas institūciju funkcijas vai uzdevumus. Noteikumu projekta izpildi organizēs esošo cilvēkresursu ietvaros. |
| 3. | Cita informācija | Nav |

Ekonomikas ministra pienākumu izpildītājs –

Iekšlietu ministrs S. Ģirģens

Vīza:

Valsts sekretāra pienākumu izpildītājs –

valsts sekretāra vietnieks E. Valantis

Brīvere 67013038,

Madara.Brivere@em.gov.lv

1. Skatīt informāciju Slimību profilakses un kontroles centra tīmekļvietnē: <https://spkc.gov.lv/lv/aktualitates/get/nid/779> [↑](#footnote-ref-1)
2. #  Skatīt publikāciju “DVI vērš uzmanību uz personu tiesībām un pienākumiem datu aizsardzības jomā veselības informācijas kontekstā”:

<https://lvportals.lv/dienaskartiba/314248-dvi-vers-uzmanibu-uz-personu-tiesibam-un-pienakumiem-datu-aizsardzibas-joma-veselibas-informacijas-konteksta-2020> [↑](#footnote-ref-2)